Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: szóló 2010. évi CLVIII. törvény 113. §-ában előírtak szerint kell eljárni. A felügyeleti díj
Paragraph Index: 87

szóló 2010. évi CLVIII. törvény 113. §-ában előírtak szerint kell eljárni. A felügyeleti díj megfizetése akkor tekintett határidőre teljesítettnek, ha az a vonatkozó jogszabályokban meghatározott határidőig a Felügyelet számlájára megérkezett. A pénzforgalmi intézmény valamennyi esetben köteles gondoskodni a jelentések és módosításaik nyilvántartásáról, továbbá a jelentéseket azok elkészítését követő ötödik naptári év végéig köteles megőrizni, valamint biztosítani, hogy azok a Felügyelet számára mindenkor, ellenőrizhető módon rendelkezésre álljanak. A felügyeleti díj kiszámításának és megfizetésének alapbizonylatait, adatszolgáltatási hátterét a Felügyelet jogosult a helyszínen bármikor ellenőrizni, vagy erre vonatkozó adatbekéréssel annak helyességéről meggyőződni. A felügyeleti díj számításáról szóló bevallás teljesítése nem érinti a felügyeleti díj esedékességét. A felügyeleti díj számításáról szóló bevallás késedelmes teljesítése nem érinti a felügyeleti díj esedékességét. A felügyeleti díj befizetése nem mentesít a felügyeleti díj számításáról szóló bevallás Felügyeletnek történő benyújtása alól. II. RÉSZ Részletes szabályok 81A Pénzforgalmi intézmény, fióktelep, PEKMI – MÉRLEG – ESZKÖZÖK 81B Pénzforgalmi intézmény, fióktelep, PEKMI – MÉRLEG –FORRÁSOK Beküldési gyakoriság: negyedéves A jelentés célja Ezek a jelentések a Felügyeleti jelentések alapdokumentumát képezik, ezért úgy kell kitölteni, hogy lehetővé tegyék a beszámolás napjára vonatkozóan a pénzforgalmi intézmények működésének vizsgálatát, felügyeleti ellenőrzését. A mérleg (eszközök, források) szerkezete és tartalma az Szmt. 1. számú melléklete, valamint Pszkr. előírásainak figyelembevételével készül. A jelentés kitöltése A Felügyeleti mérleg kitöltése során figyelembe kell venni a I. RÉSZ 7. pontjában meghatározott általános előírásokat. A Felügyeleti mérleg eszköz oldala szerkezetét tekintve három fő blokkra tagolódik: Befektetett eszközök, Forgóeszközök és Aktív időbeli elhatárolások. Az Eszköz oldalon az eszköztételeket Nyilvántartási (bruttó) értéken kell szerepeltetni, az eszközöknek a könyvekben nyilvántartott bekerülési, illetve beszerzési értékén. A számvitelileg elszámolható értékvesztés, értékcsökkenés értékeket az adott eszközcsoporthoz tartozó Értékcsökkenés, értékvesztés sorokban, kell feltüntetni. Ha a vállalkozás a valós értéken történő értékelést alkalmazza, akkor az értékelési különbözetet az eszköztételhez tartozó Értékelési különbözet sorban kell szerepeltetni. Az immateriális javak és tárgyi eszközök, valamint a befektetési célú részvények, részesedések értékelése miatti értékhelyesbítés összegét külön sorokon kell bemutatni. 81A1 Befektetett eszközök: Befektetett eszközként kell kimutatni mindazokat az eszközöket, amelynek az a rendeltetése, hogy a tevékenységet, a működést tartósan, legalább egy éven túl szolgálja. Ide kell sorolni az immateriális javakat, a tárgyi eszközöket, valamint a befektetett pénzügyi eszközöket. Az immateriális javak között a felügyeleti mérlegben – a vonatkozó számviteli előírásoknak megfelelően – kell kimutatni a nem anyagi eszközöket (a vagyoni értékű jogokat az ingatlanhoz kapcsolódó vagyoni értékű jogok kivételével, a szellemi terméket, az üzleti vagy cégértéket), továbbá az immateriális javakra adott előlegeket, valamint az immateriális javak értékhelyesbítését. (111-114-es sorok). 81A111 Immateriális javak – vagyoni jogok Az immateriális javak között vagyoni értékű jogként azokat a megszerzett jogokat kell kimutatni, amelyek nem kapcsolódnak ingatlanhoz. Ilyenek különösen: a bérleti jog, a használati jog, a vagyonkezelői jog, a szellemi termékek felhasználási joga, a licencek, továbbá a koncessziós jog, a játékjog, valamint az ingatlanhoz nem kapcsolódó egyéb jogok. 81A112 Immateriális javak – szoftverek Ide kell besorolni a szerzői jogvédelemben részesülő szoftver termékeket. 81A113 Immateriális javak – egyéb A 81A111 és 112 sorokban nem nevesített minden más immateriális javak kimutatása ezen sorban történik. Például: immateriális javakra adott előlegek, valamint az alapításátszervezés aktivált értékét is. 81A12 Tárgyi eszközök E csoporton belül kell külön kimutatni az ingatlanok, műszaki berendezések, gépek, járművek, valamint egyéb berendezések, felszerelések bruttó bekerülési értékét. Értékcsökkenések, értékhelyesbítések A 81A117 Immateriális javak értékcsökkenése sorban valamint a 81A127 Tárgyi eszközök értékcsökkenése sorban kell feltüntetni az immateriális javak és a tárgyi eszközök után elszámolt terv szerinti és terven felüli értékcsökkenést is. 81A114 Immateriális javak értékhelyesbítése-ként valamint 81A128 Tárgyi eszközök értékhelyesbítéseként csak a könyv szerinti értéket meghaladó, piaci érték és könyv szerinti érték (a bekerülési értéknek a terv szerinti értékcsökkenés elszámolt összegével csökkentett) közötti különbözet mutatható ki. 81A13 Befektetett pénzügyi eszközök A Felügyeleti mérlegben a befektetett pénzügyi eszközök közt kell kimutatni azokat az eszközöket, amelyeket a vállalkozó azzal a céllal fektetett be más vállalkozónál, vagy adott át más vállalkozónak, hogy ott tartós jövedelemre (osztalékra, kamatra) tegyen szert, vagy befolyásolási, irányítási ellenőrzési lehetőséget érjen el. Ezen eszközcsoporton belül is elkülönített soron/sorokon kell szerepeltetni az elszámolt értékvesztéseket, valamint az értékhelyesbítéseket, illetve értékelési különbözetet, hasonlóan az immateriális javak és tárgyi eszközökhöz. 81A2 Forgóeszközök A Felügyeleti mérleg ezen eszközcsoportjában kell szerepeltetni a készleteket, a tevékenységet nem tartósan szolgáló követeléseket, hitelviszonyt megtestesítő értékpapírokat, tulajdoni részesedést jelentő befektetéseket, pénzeszközöket. A követelések számbavételénél a rövid lejáratú követelések között kell figyelembe venni – a vonatkozó számviteli előírás szerint – a mérlegben követelésként a 3-as számlaosztályban kimutatott esedékes, de nem kifizetett kamatok és kamatjellegű jutalékok összegét is. A pénzforgalmi intézmény az eszközök között elkülönített soron (81A2255) kell, hogy kimutassa azon követeléseit, amely az ügyfelekkel szembeni pénzforgalmi – és kapcsolódó pénzügyi szolgáltatásból adódnak. A Pszkr. 6. § (6) pontjában foglaltaknak megfelelően „A pénzforgalmi szolgáltatónak a pénzeszközök között elkülönítetten kell nyilvántartani a pénzforgalmi szolgáltatással összefüggésben birtokába került (általa kezelt), az ügyfelek tulajdonát megtestesítő pénzeszközöket….” A 81A242 pénzforgalmi számlák soron kell szerepeltetni azokat a fizetési számlákat, melyeket az ügyfél (számlatulajdonos) rendszeres gazdasági tevékenységével összefüggésben pénzforgalmának lebonyolítása céljából, törvényben megállapított kötelezettsége alapján nyit, vagy nyitott. A 81A244 soron kell szerepeltetni a Hpt. 87/L. §-a alapján elkülönített letéti számlán elhelyezett ügyfélpénzek összegét. 81A3 Aktív időbeli elhatárolások Az Szmt. előírásainak megfelelően a Felügyeleti mérlegben aktív időbeli elhatárolásként – elkülönítetten kell kimutatni a tárgynegyedévi illetve az üzleti év mérleg fordulónapja előtt felmerült elszámolt olyan összegeket, amelyek költségként ráfordításként csak a mérleg fordulónapját követő időszakra számolhatók el, valamint az olyan járó árbevételt, kamat- és egyéb bevételeket, amelyek csak a mérleg fordulónapja után esedékesek, de a mérleggel lezárt időszakra számolhatók el. 81B0 Források összesen A Felügyeleti mérleg forrásoldala négy fő blokkra tagozódik, melyek a következők: Saját tőke, Céltartalékok, Kötelezettségek, Passzív időbeli elhatárolások. 81B1 Saját tőke: a – jegyzett, de még be nem fizetett tőkével csökkentett – jegyzett tőkéből, a tőketartalékból, az eredménytartalékból, a lekötött tartalékból, az értékelési tartalékból és a tárgyévi mérlegszerinti eredményéből tevődik össze. 81B11 Jegyzett tőke soron kell kimutatni a Cégbíróságon bejegyzett tőke összegét. Ha a pénzforgalmi intézménynél az alaptőke, törzstőke, az alapítói vagyon felemelése, illetve leszállítása miatt a jegyzett tőke összege változik, akkor ezt a cégjegyzékbe való bejegyzés napján, a bejegyzés időpontjában kell a könyvviteli nyilvántartásokban rögzíteni. Az Szmt. előírásai alapján – külföldi székhelyű vállalkozás magyarországi fióktelepénél kell kimutatni – a nem pénzbeli vagyoni hozzájárulás esetén az 50. § (7) bekezdés szerinti értékben – a működéshez, a tartozások kiegyenlítéséhez szükséges, a külföldi székhelyű vállalkozás által biztosított – tartósan és ilyen címen a fióktelep szabad rendelkezésére bocsátott – vagyont. 8B12 Jegyzett, de még be nem fizetett tőke soron kell kimutatni alapításkor, illetve jegyzett tőke emeléskor a cégbíróságon már bejegyzett, de a tulajdonosok által még be nem fizetett tőke összegét, negatív előjellel. 8B13 Tőketartalék soron kell kimutatni a részvénytársasági formában működő pénzforgalmi intézményként a részvények kibocsátáskori és a tőkeemeléskori (jegyzési) ellenértéke és névértéke közötti különbözetet. Ezen kívül itt kell kimutatni mindazokat a növekedéseket és csökkenéseket, amelyeket a Sztv. hivatkozott paragrafusai ezen jogcímeken nevesítenek. 8B14 Eredménytartalék Itt kell szerepeltetni az előző év mérleg szerinti eredményét ideértve az ellenőrzés előző üzleti év(ek) mérleg szerinti eredményét növelő módosítását) is, valamint az Szmt. által nevesített fenti tételeken kívüli összegeket is. 81B15 Lekötött tartalék A lekötött tartalék növekedéseként illetve csökkenéseként kell kimutatni a pénzmozgással illetve az eszközmozgással egyidejűleg a külön jogszabály alapján a lekötött tartalékkal szemben átvett, illetve átadott pénzeszközök, egyéb eszközök értékét. A külön jogszabály által lekötött tartalék feloldását – a külön jogszabálytól eltérő rendelkezés hiányában – az eredménytartalékkal szemben kell elszámolni. 81B16 Értékelési tartalék Ezen mérlegsor részletezéseként kell kimutatni a 81B161 Értékhelyesbítés értékelési valamint a 81B162 Valós értékelés értékelési tartalékát. Ezekben a sorokban kell szerepeltetni az Sztv. 58. § szerinti piaci értékelés alapján meghatározott értékhelyesbítés összegét az értékhelyesbítés értékelési tartalékaként, továbbá a hivatkozott törvény 59/A–59/F. §-ok szerinti valós értéken történő értékelés alapján a saját tőkével szemben elszámolt értékelési különbözetet a valós értékelés értékelési tartalékaként. Az értékhelyesbítés értékelési tartaléka és az értékhelyesbítés, valamint a valós értékelés értékelési tartaléka és az értékelési különbözet kizárólag egymással szemben és azonos összegben változhat. Az értékelési tartalék terhére a saját tőke más elemeit nem lehet kiegészíteni, annak terhére kötelezettség nem teljesíthető. 81B17 Mérleg szerinti eredmény (év közben Eredmény) sorban kell feltüntetni az Eredménykimutatás alapján kiszámított (halmozott) eredményt. (A devizaoszlopban nem szerepelhet összeg.) Év közben ez az eredmény az eredményszámlák lezárása utáni – a bevételeknek, ráfordításoknak és költségeknek – a társasági adóelőleg befizetett összegével csökkentett egyenlege. Év végén az előzetes eredménynél az (előzetes adatok alapján meghatározott) adófizetési kötelezettséggel számított összeget kell figyelembe venni. Az év végi végleges adat az éves beszámoló mérleg szerinti (auditált) eredménye. 81B2 Céltartalék Itt kell kimutatni – a számviteli és külön jogszabályi előírások szerint az adózás előtti eredmény terhére megképzett – céltartalékok tárgynegyedév végi illetve év végi állományát, a következő csoportosításban. 81B21 Céltartalék a függő várható kötelezettségekre Ezen a soron kell szerepeltetni a mérlegen kívül nyilvántartott függő kötelezettségek után képzett kockázati céltartalékok beszámolás napján fennálló összegét kell jelenteni. 81B22 Céltartalék a biztos jövőbeni kötelezettségekre Itt kell jelenteni a biztos jövőbeni kötelezettségek után képzett kockázati céltartalékok beszámolási időszak végén fennálló állományát. 81B23 Egyéb céltartalék Ebben a sorban kell kimutatni a számviteli, illetve az egyéb jogszabály által előírt céltartalékok beszámolás napján fennálló állományát. 81B3 Kötelezettségek A felügyeleti mérleg forrás oldalán a kötelezettségeket négy fő csoportra osztva szerepeltetjük, amelyek Hátrasorolt kötelezettségek, hosszú lejáratú kötelezettségek, rövid lejáratú kötelezettségek, valamint egyéb rövidlejáratú kötelezettségek. 81B31 Hátrasorolt kötelezettségek Hátrasorolt kötelezettségek között kell kimutatni minden olyan kapott kölcsönt, amelyet ténylegesen a pénzforgalmi intézmény rendelkezésére bocsátottak, és a rá vonatkozó szerződés tartalmazza a kölcsönt nyújtó fél egyetértését arra vonatkozóan, hogy az általa nyújtott kölcsön bevonható a pénzforgalmi intézmény adósságának rendezésébe, valamint a kölcsönt nyújtó követelés a törlesztésének sorrendjében a tulajdonosok előtti legutolsó helyen áll. Azt a társaság felszámolása vagy csődje esetén csak a hitelező kielégítése után kell kiegyenlíteni, a kölcsön visszafizetési határideje vagy meghatározatlan, vagy a jövőbeni eseményektől függ, de eredeti futamideje öt évet meghaladó lejáratú, a kölcsön törlesztése az eredeti lejárat vagy a szerződésben kikötött felmondási idő előtt nem lehetséges. A felügyeleti mérlegben ezt a fősort alá kell bontani és külön kell szerepeltetni a 81B311 Kapcsolt vállalkozással szembeni, a 81B312 Egyéb részesedési viszonyban lévő vállalkozással szembeni, valamint a 81B313 Egyéb vállalkozással szembeni hátrasorolt kötelezettséget. 81B32 Hosszú lejáratú kötelezettségek A hosszú lejáratú kötelezettségek között kell szerepeltetni az egy üzleti évnél hosszabb lejáratra kapott kölcsönt és hitelt, valamint kötvénykibocsátást, átváltoztatható kötvény kibocsátását, továbbá az egyéb hosszú lejáratú kötelezettséget is. 81B33 Rövidlejáratú kötelezettségek Ebben a csoportban külön soron részletezve kell kimutatni a rövidlejáratú kölcsönök, hitelek, valamint vevőktől kapott előlegek, szállítók, váltótartozások beszámolási időszak végi állományát. Külön sorban kell szerepeltetni a kapcsolt vállalkozással, az egyéb részesedési viszonyban lévő vállalkozással szembeni rövid lejáratú kötelezettségeket, valamint az egyéb rövidlejáratú kötelezettségeket is. A 81B338 Egyéb rövidlejáratú kötelezettségek soron kell kimutatni a részesedésekkel, értékpapírokkal kapcsolatos rövidlejáratú kötelezettségeket, Határidős és opciós ügyletekből származó kötelezettségeket, különféle egyéb rövidlejáratú kötelezettségeket is. Ebből külön soron kell kiemelni a fizetési számla kapcsán az ügyféllel szemben fennálló tartozást. (81B33831 sor) A Pszkr. 6. § (5) pontjában foglaltaknak megfelelően a pénzforgalmi szolgáltatónak elkülönítve kell nyilvántartania a pénzforgalmi szolgáltatásból, illetve a kapcsolódó pénzforgalmi szolgáltatásból származó kötelezettségeit. Ezen előírásoknak megfelelően az intézmények ilyen kötelezettségeiket a 81B3383 soron kell szerepeltessék. 81B339 Kötelezettségek értékelési különbözete Amennyiben az intézmény a Számviteli politikájában rögzítettek szerint a valós értékelést választja, akkor ezen a soron kell szerepeltetni az előzőkben felsorolt tételek valós értékelés miatti értékelési különbözetét, amely az adott kötelezettség tétel bekerülési értékének és a piaci értékének a különbözete. 81B340 Származékos ügyletek negatív értékelési különbözete Az Szmt. szerint e soron kell szerepeltetni a származékos ügyletek negatív értékelési különbözete címén a pénzügyi instrumentumok valós értékelése esetén a le nem zárt kereskedési, illetve fedezeti célú származékos ügyletek negatív valós értékét (jövőben várható veszteségjellegű eredményét). 81B4 Passzív időbeli elhatárolások Az Szmt. előírásai alapján a pénzforgalmi intézménynek Passzív időbeli elhatárolásaként elkülönítetten kell kimutatni x a mérleg fordulónapja/beszámolási időszak vége előtt befolyt, elszámolt bevételt, amely a mérleg fordulónapja utáni/beszámolási időszak utáni időszak árbevételét, bevételét képezi, valamint x azt a mérleg fordulónapja előtti/beszámolási időszak fordulónapja előtti időszakot terhelő költséget, ráfordítást, amely csak a mérleg fordulónapja utáni időszakban merül fel, kerül számlázásra, x valamint minden egyéb olyan tételt, amelyet az Szmt. még a fentieken kívül ide sorol. Az intézménynek a passzív időbeli elhatárolást meg kell bontania 81B41 Bevételek passzív időbeli elhatárolása, 81B42 Költségek, ráfordítások passzív időbeli elhatárolása, valamint Halasztott bevételek részletezésben. Az intézménynek ugyanezen táblákon kell közölni az auditált, éves beszámolónak megfelelő adatokat. Év végén az eszközök, illetve források auditált adatainak az intézmény számára előírt éves beszámolóval meg kell egyezni. 81C Pénzforgalmi intézmény, fióktelep, PEKMI – MÉRLEGEN KÍVÜLI KÖVETELÉSEI ÉS KÖTELEZETTSÉGEI Beküldési gyakoriság: negyedéves A jelentés célja: az intézmény függő, illetve jövőbeni követeléseinek és kötelezettségei számviteli nyilvántartás szerinti állományának a kimutatása. A jelentés kitöltése: 81C1 Mérlegen kívüli követelések összesen: Itt kell a beszámolás napján fennálló a számviteli szabályok szerinti mérlegen kívüli – a részletező sorokban feltüntetett függő és jövőbeni – követeléseinek összegét szerepeltetni. 81C11 Függő követelések összesen: Itt kell kimutatni a beszámolás napján fennálló Opciós ügyletek, kapott garanciák és kezességek, hitellevelek és akkreditívek, hitelkeretek igénybe vehető része, peres ügyek alapján származó követelések, valamint az egyéb függő követelések összegét. A 81C112 sorból kiemelten kell szerepeltetni a harmadik fél által a pénzforgalmi szolgáltató kötelezettségéért vállalt garancia, kezesség összegét. 81C12 Jövőbeni követelések összesen: Itt kell szerepeltetni a határidős követelések, SWAP ügyletek határidős ügyletrésze miatti követelések, valamint az egyéb jövőbeni követelések összegét, a tárgyidőszak végére vonatkozóan. A 81C131 Biztosítékok és fedezetek értéke – teljes értéken: sorban kell szerepeltetni a mérlegen kívüli tételnek minősülő, kapott biztosítékok és fedezetek összegét. A teljes érték a pénzügyi intézmény belső szabályzatában meghatározott megfelelő aktuális nyilvántartási értéket jelenti. Amennyiben egy követelés mögött többféle fedezet is van, itt mindegyiket fel kell tüntetni. A 81C132 Biztosítékok és fedezetek értéke – a követelés erejéig: Ezekben a sorokban kell szerepeltetni az egyes fedezeteket, de nem teljes értéken, hanem csak a mögöttük álló teljes ügyfélkövetelés (tőke és időarányosan járó, de még meg nem fizetett kamat erejéig). Amennyiben egy követelés mögött többféle fedezet is van, akkor itt az elsődleges fedezetnél kezdve – de csak a követelés erejéig – több fedezet is feltüntetésre kerülhet. A követelés értékét meghaladó többletfedezetek nem vehetők figyelembe. A követelés értékét el nem érő fedezeteket teljes mértékben, de a fedezetértékelési szabályoknak megfelelő értéken kell számításba venni. Az intézmény nyilvántartását úgy kell kialakítani, hogy a jelentésben fedezetként szereplő összeg csak bizonylattal alátámasztott és helyszíni vizsgálat során tételesen ellenőrizhető legyen. 81C2 Mérlegen kívüli kötelezettségek összesen: Itt kell a beszámolás napján fennálló a számviteli szabályok szerinti mérlegen kívüli – a részletező sorokban feltüntetett függő és jövőbeni – kötelezettségek összegét szerepeltetni. 81C21 Függő kötelezettségek összesen: Itt kell kimutatni a számviteli jogszabályok szerint nyilvántartott függő kötelezettségeknek az eredeti (szerződés szerinti) összegeit. A beszámolás napján fennálló kötelezettségeket a számviteli előírásoknak megfelelő tartalommal a részletező sorok szerint kell feltüntetni. A függő kötelezettségek között az 81C214 Hitelszerződés alapján még igénybe vehető hitelkeret összegen belül 81C2141 sorban külön kiemelten kell szerepeltetni az ügyfelek fizetési számlájához kapcsolódóan lehívható hitelkeretek összegét. 81C22 Jövőbeni kötelezettségek összesen: A mérlegen kívüli tételek közül a beszámolás napján fennálló jövőbeni kötelezettségeket a számviteli előírásoknak megfelelő tartalommal és a részletező sorok szerint az eredeti (szerződés szerinti) összeggel kell feltüntetni 82A Pénzforgalmi intézmény, fióktelep, PEKMI – EREDMÉNYKIMUTATÁS Beküldési gyakoriság: negyedéves A jelentés célja Ez a jelentés a Felügyeleti jelentések alapdokumentumát képezi. A felügyeleti eredménykimutatás (a továbbiakban eredménykimutatás) célja, hogy elkülönítetten tartalmazza a pénzforgalmi intézmény beszámolási időszaki eredményéből a Hpt. szerint végzett pénzforgalmi szolgáltatással összefüggésben, valamint a pénzforgalmi szolgáltatáshoz kapcsolódóan keletkező bevételeket, ráfordításokat és költségeket az intézmény előbbiektől eltérő tevékenységéből származó bevételektől, ráfordításoktól és költségektől. Az eredménykimutatás szerkezete biztosítja a pénzforgalmi intézmény tőkekövetelmény számításának alátámasztását. A jelentés kitöltése Az eredménykimutatásban a Mérleg szerinti eredmény levezetését az Szmt. 2. számú melléklet Eredménykimutatás (összköltség eljárással) „A” változatának szerkezetében tartalmazza, a tábla célját szolgáló kiegészítő sorokkal és tájékoztató adatokkal. Az alapértelmezéstől eltérően negatív előjellel kell ellátni azokat az eredménytételeket, amelyeket a számviteli szabályoknak és az ügylet jellegének megfelelően kell az adott tétel-csoportban kimutatni, függetlenül attól, hogy az a bevételt, vagy a ráfordítást csökkenti [lásd a tétel megnevezése előtti (-) jelet], így pl.:

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes